**Samniecības preču piegādes LĪGUMS**

Daugavpilī, 2015.gada 29.janvārī

**Daugavpils pilsētas dome**, reģ.Nr.90000077325, juridiskā adrese K.Valdemāra iela 1, Daugavpils, turpmāk – Pasūtītājs, Domes izpilddirektores **Ingas Goldbergas** personā, kura rīkojas pamatojoties uz Daugavpils pilsētas domes 2005.gada 11.augusta saistošo noteikumu Nr.5 „Daugavpils pilsētas pašvaldības nolikums” 25.¹ punkta pamata, no vienas puses, un

**SIA „JUNONA A”**, reģ.Nr.41503017777, juridiskā adrese: Saules iela 13-3, Daugavpils, turpmāk – Piegādātājs, valdes priekšsēdētājas **Irinas Medvedevas** personā, kuras pārstāvības tiesības reģistrētas LR Uzņēmumu reģistrā, no otras puses, bet abi kopā – Līdzēji,

ņemot vērā Iepirkumu komisijas 2015.gada 21.janvāra lēmumu iepirkuma „Saimniecības preču piegāde Daugavpils pilsētas domei 2015.gadā”, DPD 2014/58, B. DAĻĀ: „Mazgāšanas un tīrīšanas līdzekļi”, noslēdza šāda satura līgumu:

**I. Līguma priekšmets**

* 1. Pasūtītājs pasūta, bet Piegādātājs apņemas visā šī līguma darbības laikā **piegādāt Pasūtītājam** **mazgāšanas un tīrīšanas līdzekļus** (turpmāk – preces), saskaņā ar iepirkumam iesniegto tehnisko piedāvājumu (1.pielikums), šajā līgumā noteiktajā kārtībā, par šajā līgumā noteikto cenu un šajā līgumā noteiktajos termiņos.

# **II. Preču kvalitāte un apjoms**

* 1. Piegādātājs apņemas veikt pasūtījumu pienācīga kvalitātē, kas pilnīgā atbilst tehniskajā piedāvājumā (1. pielikums) noteiktajām prasībām.
  2. Pasūtītājam ir tiesības nepieņemt preci, ja tā neatbilst tehniskajā piedāvājumā norādītajām prasībām.
  3. Piegādājamās preces marķējumam jāatbilst Latvijas Republikā spēkā esošajiem standartiem un tehnisko noteikumu prasībām.
  4. Ikreizējā pasūtījuma preču sortiments, daudzums un cena tiek norādīti preču pavadzīmē-rēķinā. Pasūtītājam nav pienākums nopirkt visas tehniskajā piedāvājumā noteiktās preces.

## III. Līguma cena un norēķinu kārtība

* 1. Preces vienības cena ir noteikta līguma 1. pielikumā. Preču vienības cena paliek nemainīga visā līguma darbības laikā.
  2. Kopējā līgumcena šī līguma darbības laikā ir **EUR 1817,10 (viens tūkstotis astoņi simti septiņpadsmit *euro* un 10 centi)** bez pievienotās vērtības nodokļa.
  3. Pēc preces un preču pavadzīmes-rēķina saņemšanas un parakstīšanas, **piecpadsmit darba dienu laikā**, Pasūtītājs maksā Piegādātājam rēķinā norādīto summu bezskaidrā naudā ar pārskaitījumu uz Piegādātāja norādīto bankas norēķinu kontu. Par samaksas dienu, šī līguma izpratnē uzskatāms Pasūtītāja bankas maksājuma uzdevumā minētais datums.

# **IV. Līguma izpildes vieta, termiņi un nosacījumi**

4.1. Piegādātājs pēc pasūtījuma piegādā preci vienā no šādām iespējamām adresēm:

* + 1. Daugavpils pilsētas dome, K. Valdemāra iela 1, Daugavpils;
    2. Daugavpils pilsētas domes Pilsētplānošanas un Būvniecības departaments – Raiņa iela 28, Daugavpils;
    3. Daugavpils pilsētas Bāriņtiesa – Raiņa iela 27, Daugavpils;
    4. Daugavpils pilsētas domes Dzimtsarakstu nodaļa – Raiņa iela 27, Daugavpils;
  1. Pasūtītājs norēķinās par piegādāto preci šajā līgumā paredzētajā kārtībā.
  2. Preču piegāde tiek apliecināta ar preču pavadzīmi-rēķinu, kas pēc tā parakstīšanas kļūst par šī līguma būtisku un neatņemamu sastāvdaļu.
  3. Piegādātājs veic preču piegādi darba dienās 24 (divdesmit četru) stundu laikā pēc pasūtījuma (rakstiska vai mutiska) saņemšanas brīža.
  4. Visus izdevumus, kas saistīti ar preču piegādi Pasūtītājam, sedz Piegādātājs.
  5. Nekvalitatīvās un bojātās preces pēc Pasūtītāja pieprasījuma Piegādātājs apmaina pret jaunām bez papildu samaksas.
  6. Īpašuma tiesības uz preci piekrīt Pasūtītājam ar brīdi, kad tās ir nodotas un parakstīta preču pavadzīme-rēķins.
  7. Līdz brīdim, kamēr Pasūtītājs nav saņēmis preci, visu risku par pasūtījumu nes Piegādātājs.

# **V. Pušu tiesības un atbildība**

* 1. Ja preces pieņemšanas brīdī atklājas preces trūkumi, defekti, tad Pasūtītājs ir tiesīgs neparakstīt preču pavadzīmi-rēķinu līdz šo trūkumu novēršanas brīdim, vai preces apmaiņai pret jaunu. Par šo faktu izdara attiecīgu atzīmi preču pavadzīmē - rēķinā.
  2. Pasūtītājs ir tiesīgs veikt kontroli par šī līguma izpildi pieaicinot speciālistus un ekspertus, pieprasot un saņemot ar līguma izpildi saistītos dokumentus.
  3. Piegādātājs ir atbildīgs par preces atbilstību līguma prasībām.
  4. Ja tiek konstatēta preču neatbilstība kvalitātes prasībām atbilstoši līguma pielikumā pievienotajai specifikai, vai neatbilstoši augsta cena, tad Pasūtītājs desmit dienu laikā no neatbilstības konstatēšanas nosūta Piegādātājam pretenziju ierakstītā pasta sūtījumā par preču kvalitātes neatbilstību vai cenu. Pasūtītāja iesniegto pretenziju izskatīšanas laiks tiek noteikts ne ilgāks par desmit dienām.
  5. Ja Piegādātājs šī līguma 5.4. punktā noteiktajā termiņā neizvirza iebildumus attiecībā uz Pasūtītāja piestādīto pretenziju, tad uzskatāms, ka viņš atzīst pretenziju un viņam ir pienākums apmainīt piestādīto preci pret līguma noteikumiem atbilstošu. Gadījumā, ja precei noteikta neatbilstoša cena - attiecīgi samazināt cenu.

# **VI. Līguma grozīšanas, papildināšanas un izbeigšanas kārtība**

* 1. Visi grozījumi un papildinājumi šim līgumam noformējami rakstveidā divos eksemplāros, kurus paraksta Līdzēji, un kas tādā gadījumā kļūst par šī līguma neatņemamu sastāvdaļu. Nekādi mutiski papildinājumi netiks uzskatīti par šī līguma nosacījumiem.
  2. Līdzējiem ir tiesības vienpusēji izbeigt šo līgumu pirms termiņa, rakstiski paziņojot par to otrai pusei vienu mēnesi iepriekš.
  3. Pasūtītājs ir tiesīgs vienpusēji izbeigt šo līgumu pirms termiņa, rakstiski paziņojot to Piegādātājam vismaz divas nedēļas iepriekš, ja tiek konstatēts, ka Piegādātājs piegādā šim līgumam neatbilstošas preces, vai arī piegādā šim līgumam atbilstīgas preces, bet par augstāku summu nekā Pasūtītājam konkursā iesniegtajā finanšu - tehniskajā piedāvājumā un nedēļas laikā pēc Pasūtītāja pretenzijas saņemšanas nav novērsis trūkumus uz sava rēķina.
  4. Līguma pirmstermiņa izbeigšanās gadījumā Līdzējiem jāizpilda līdz galam savas līgumsaistības, kas izveidojās pirms līguma izbeigšanas.

# **VII. Līguma darbības termiņš**

7.1. Līgums stājās spēkā ar 2015.gada 29.janvāri un ir spēkā līdz 2016.gada 28.janvārim.

**VIII. Noslēguma jautājumi**

* 1. Līgums satur Līdzēju pilnīgu vienošanos. Līdzēji ir iepazinušies ar tā saturu un piekrīt tā punktiem, apliecinot to ar saviem parakstiem.
  2. Strīdus šī līguma ietvaros Līdzēji risina savstarpēji vienojoties, bet, ja vienošanos nav iespējams panākt – tiesā, normatīvajos aktos noteiktajā kārtībā.
  3. Līgums ir sastādīts valsts valodā uz 3 lapām ar pielikumu uz 2 lapām, kopā uz 5 lapām, un parakstīts 2 (divos) eksemplāros, pa vienam katram Līdzējam. Abiem eksemplāriem ir vienāds juridiskais spēks.
  4. Par līguma izpildi atbildīgās personas: no Piegādātāja puses valdes priekšsēdētāja **Irina Medvedeva**, tālr. 65427171, no Pasūtītāja puses Vispārējās nodaļas Darbu rīkotāja saimnieciskajos jautājumos **Olga Plēpe**, tālr. 654 04367, mob. 29185713.

IX. Līdzēju juridiskās adreses, bankas rekvizīti un paraksti

|  |  |
| --- | --- |
| **Pasūtītājs:** | **Piegādātājs:** |
| Daugavpils pilsētas dome  Reģ.Nr. 90000077325  K.Valdemāra iela 1, Daugavpils, LV-5401  AS CITADELE banka  kods: PARXLV22  N/k: LV17PARX0000850062000 | SIA „JUNONA A”  reģ.Nr. 41503017777  Saules iela 13-3, Daugavpils, LV-5401°  AS CITADELE banka  kods: PARXLV22  N/k: LV75PARX0000873271019 |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Domes izpilddirektore Inga Goldberga | Valdes priekšsēdētāja Irina Medvedeva |
|  |  |